|  |  |  |  |  |
| --- | --- | --- | --- | --- |
| **HAAVAPOTILAAN HOIDON TEHOSTAMINEN KAUKAJÄRVEN TERVEYSASEMALLA** | | | | |
| Annika Haataja ja Christel Biltoft Kaukajärven terveysasema | | | | |
| *Johdanto* | | | | |
|  | | | | Kroonista haavaa sairastavan potilaan hoito on kokonaisvaltaista ja moniammatillista. Se vaatii aikaa, resursseja (henkilöstöä ja välineitä) sekä jatkuvaa seurantaa ja hoitoa. Viime aikoina terveysasemalla on ollut usein resurssipulaa, jonka vuoksi sairaanhoitajien vastaanottoaikoja ei ole tarpeeksi saatavilla. Tämä on aiheuttanut päivystävän sairaanhoitajan työkuorman lisääntymistä. Haavapotilaan vastaanottoaika jää usein liian lyhyeksi tai varattavia aikoja ei ole tarpeeksi saatavilla. Tämän vuoksi krooniset haavapotilaat ovat ohjautuneet päivystävän sairaanhoitajan vastaanotolle. Potilaat ovat lähes aina kiitollisia hoidosta, mutta he arvostavat erityisesti hoidon jatkuvuutta. Kehitysprojektimme tavoitteena on vähentää sairaanhoitajien kokemaa työkuormitusta päivystyksessä, lisätä työhyvinvointia sekä potilaiden tyytyväisyyttä. Tavoitteena on myös tukea hoidon jatkuvuutta ja tehostaa haavahoitopotilaiden hoitoa. |
|  | | | |  |
| *Aineisto ja menetelmät* | | | | |
|  | | Ensin pidimme työyhteisölle hukkapajan, jossa tarkentui kehittämistehtävän aihe. Tämän jälkeen toteutimme ratkaisutyöpajan, jossa yhdessä henkilöstön kanssa vahvistettiin haavapotilaan hoidon tehostamista. Suunnitelma luonnosteltiin fläppitaululle.  Konkreettisena muutoksena kehittämistyön aikana terveysasemalle on järjestetty kroonisten haavahoitopotilaiden oma Kätsy-varasto, joka on tehostanut ja sujuvoittanut haavahoitajien työtä. Haavatuotteet toimitetaan suoraan terveysasemalle.  Terveysasemalla priorisoitiin hoidon jatkuvuutta siten, että potilas ohjautui aina tutulle haavahoitajalle riippumatta siitä, mihin hoitaja oli työpäivän aikana sijoitettu. Olemme hyväksyneet muutoksen, että hoitaja poistuu muista tehtävistään hoitamaan tuttua haavapotilasta. Sovittiin, että haavahoitoon varattu vastaanottoaika kestää yksilöllisesti 30–60 minuuttia.  Teamsiin luotiin Haavapotilaan tietopankki, joka sisältää:  - Linkin Pirhan omaan hoitoketjuun, joka sisältää muun muassa lähetekriteerit.  - Polun / prosessin kuvauksen  - Ohjeet kroonisen ja akuutin haavan hoitoon, kriteerit, tarkistuslistan Hoitukeen.  - MRSA-kantajapotilaan hoito vastaanotolla.  Mittareina käytettiin henkilöstökyselyä haavahoitojen kuormituksesta ja haavahoitopotilaiden tyytyväisyyttä mittaavia kyselykaavakkeita ennen haavahoitopolun käynnistämistä ja sen jälkeen. | | |
|  | |  | | |
| *Tulokset* | | | | |
|  | | | Haavapotilaan hoidon tehostaminen ja hoidon jatkuvuuden tukeminen on vähentänyt työkuormitusta. Tällä ratkaisulla vähennetään myös haavojen hoitoa päivystyksessä. Kroonisten haavahoitopotilaiden oma Kätsy-varasto on sujuvoittanut haavahoitajien työtä ja parantunut hoitajien työssäjaksamista. Hoidon jatkuvuus on parantunut.  Henkilöstökysely haavapotilaiden kuormittavuudesta: Tulos ennen 14/16 (88 %) ja jälkeen: 6/9 (67 %)  Haavahoitopotilaiden tyytyväisyys: Tulos ennen 2/2 ja jälkeen: 2/2  Mittauksen aikana potilaiden tyytyväisyys on pysynyt ennallaan, eli hyvänä. Mittaustulosten perusteella voimme todeta, että kaikkien hoitajien kuormitus on vähentynyt. | |
| *Pohdinta* | | | | |
|  | | | Työkuormitus on merkittävä ja yleinen ongelma monilla terveysasemilla. Kun resursseista on pulaa, tekijät mitkä tekevät työnteosta tehokkaampaa ja lisää hoidon jatkuvuutta, edesauttaa työssäjaksamista.   * Hoidon laatu ja tulokset parantuvat. * Hoitohenkilöstön työssäjaksaminen on parantunut. * Työtyytyväisyys ja motivaatio ovat lisääntyneet, koska henkilöstö on voinut vaikuttaa muutokseen. * Jatketaan työkuormituksen mittaamista kyselylomakkeilla kahdesti vuodessa   Jatkossa voitaisiin kehittää lääkärin roolia haavapotilaiden hoidossa:   * Diagnoosi, moniammatillinen yhteistyö, vastaanotto ja kliininen tutkimus. | |
| *annika.haataja@pirha.fi ja christel.biltoft@pirha.fi* | | | | |
|  |  | | | |
|  | | | | |